钦定古今图书集成/明伦汇编/家范典/第082卷 > 春秋四传 > 《杞叔姬来归》
## 钦定古今图书集成/明伦汇编/家范典/第082卷 > 春秋四传 > 《杞叔姬来归》

《春秋》·成公四年“春三月，杞伯来朝。”五年“春王正月，杞
叔姬来归。”

《左传》：“杞伯来朝”，归叔姬故也。

《穀梁传》：“妇人之义，嫁曰归，反曰来归。”

《胡传》前书“杞伯来朝”，《左氏》以为归叔姬也。此书“杞叔
姬来归”，则出也。《春秋》于内，女其归其出，录之详者，男
女居室，人之大伦也。男子生而愿为之有室，女子生
而愿为之有家，父母之心，人皆有之，而不能为之择
家与室，则夫妇之道苦，淫僻之罪多矣。王法所重，人
伦之本，录之详也，为世戒也。